*****

ΚΑΝΟΝΙΣΜΟΣ (ΕΟΚ) αριθ. 2042/90 ΤΗΣ ΕΠΙΤΡΟΠΗΣ

της 10ης Ιουλίου 1990

σχετικά με την εφαρμογή της απόφασης αριθ. 5/90 της μεικτής επιτροπής ΕΟΚ-Ισλανδίας για τη συμπλήρωση και την τροποποίηση του πρωτοκόλλου αριθ. 3 σχετικά με τον ορισμό της έννοιας « καταγόμενα προϊόντα» ή « προϊόντα καταγωγής» και τις μεθόδους διοικητικής συνεργασίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό (ΕΟΚ) αριθ. 2840/89 του Συμβουλίου της 18ης Σεπτεμβρίου 1989 για την εφαρμογή της απόφασης αριθ. 1/89 της μεικτής επιτροπής ΕΟΚ-Ισλανδίας που τροποποιεί το πρωτόκολλο αριθ. 3 περί του ορισμού της έννοιας «καταγόμενα προϊόντα» ή « προϊόντα καταγωγής» και περί των μεθόδων διοικητικής συνεργασίας και για τον καθορισμό των διατάξεων για την εφαρμογή της κοινής δήλωσης που έχει προσαρτηθεί στην απόφαση αριθ. 1/88 της μεικτής επιτροπής ΕΟΚ-Ισλανδίας, και ιδίως το άρθρο 2 (1),

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας υπογράφηκε στις 22 Ιουλίου 1972 και τέθηκε σε ισχύ την 1η Απριλίου 1973 (2)·

ότι το πρωτόκολλο αριθ. 3 περί ορισμού της έννοιας « καταγόμενα προϊόντα» ή « προϊόντα καταγωγής» και περί των μεθόδων διοικητικής συνεργασίας (3) (το οποίο στη συνέχεια ονομάζεται «πρωτόκολλο αριθ. 3», που τροποποιήθηκε για τελευταία φορά με την απόφαση αριθ. 1/90 της μεικτής επιτροπής (4), αποτελεί αναπόσπαστο μέρος της ανωτέρω συμφωνίας·

ότι, με βάση το άρθρο 28 του πρωτοκόλλου αριθ. 3 η μεικτή επιτροπή εξέδωσε την απόφαση αριθ. 5/90 για τη συμπλήρωση και την τροποποίηση του παραρτήματος ΙΙΙ του πρωτοκόλλου αυτού·

ότι είναι απαραίτητο να τεθεί σε εφαρμογή η απόφαση αυτή στην Κοινότητα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση αριθ. 5/90 της μεικτής επιτροπής ΕΟΚ-Ισλανδίας εφαρμόζεται στην Κοινότητα.

Το κείμενο της απόφασης επισυνάπτεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1 Ιουλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουλίου 1990.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 278 της 27. 9. 1989, σ. 9.

(2) ΕΕ αριθ. L 301 της 31. 12. 1972, σ. 2.

(3) ΕΕ αριθ. L 180 της 9. 7. 1988, σ. 5.

(4) ΕΕ αριθ. L 176 της 10. 7. 1990, σ. 6.

ΑΠΟΦΑΣΗ ΑΡΙΘ. 5/90 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ

της 18ης Ιουνίου 1990

σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω εισαγωγής του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 σχετικά με τον ορισμό των «προϊόντων καταγωγής» και τις μεθόδους διοικητικής συνεργασίας

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπογράφηκε στις Βρυξέλλες στις 22 Ιουλίου 1972,

το πρωτόκολλο αριθ. 3 σχετικά με τον ορισμό των «προϊόντων καταγωγής και τις μεθόδους διοικητικής συνεργασίας, το οποίο στη συνέχεια θα αναφέρεται με την ονομασία «πρωτόκολλο αριθ. 3» , και ιδίως το άρθρο 28 του πρωτοκόλλου αυτού,

Εκτιμώντας:

ότι η κοινή δήλωση που επισυνάπτεται στην απόφαση αριθ. 1/88 της μεικτής επιτροπής ΕΟΚ-Ισλανδίας προβλέπει την επανεξέταση των μεταβολών των κανόνων καταγωγής λόγω εισαγωγής του εναρμονισμένου συστήματος, εφόσον οι εν λόγω μεταβολές έχουν σαν αποτέλεσμα κατάσταση που είναι δυσμενής για τα συμφέροντα των θιγόμενων τομέων· ότι προβλέπει να αποκατασταθεί η ουσία του σχετικού κανόνα καταγωγής όπως ήταν πριν από την απόφαση αριθ. 1/88·

ότι ο κανόνας καταγωγής που ισχύει για τα ψάρια, άλλα από ζωντανά που υπάγονται στις κλάσεις ΕΣ 0302 έως 0304, όπως θεσπίζεται με την απόφαση αριθ. 1/88 της μεικτής επιτροπής ΕΟΚ-Ισλανδίας, πρέπει να τροποποιηθεί προκειμένου να αποκατασταθεί το ουσιαστικό περιεχόμενό του όπως ήταν πριν από την εισαγωγή του εναρμονισμένου συστήματος,

ΑΠΟΦΑΣΙΣΕ ΤΑ ΑΚΟΛΟΥΘΑ:

Άρθρο 1

Οι κλάσεις και οι σχετικοί κανόνες που αναφέρονται στον πίνακα που προσαρτάται στην παρούσα απόφαση παρεμβάλλονται ή αντικαθιστούν τις αντίστοιχες κλάσεις του πίνακα που αναφέρεται στο παράρτημα ΙΙΙ του πρωτοκόλλου αριθ. 3 της συμφωνίας ΕΟΚ-Ισλανδίας.

Άρθρο 2

Η παρούσα απόφαση τίθεται σε ισχύ την 1η Απριλίου 1990.

Βρυξέλλες, 18 Ιουνίου 1990.

Για τη μεικτή επιτροπή

Ο Πρόεδρος

R. COHEN

ΠΑΡΑΡΤΗΜΑ

1.2.3 // // // // Κλάση ΕΣ

// Περιγραφή εμπορευμάτων

// Επεξεργασία ή μεταποίηση

επί μη καταγομένων υλών η οποία

προσδίδει το χαρακτήρα του καταγόμενου προϊόντος

// // // // (1)

// (2)

// (3)

// // // // 0302 έως 0304

// Ψάρια, άλλα από τα ζωντανά // Κατασκευή κατά την οποία όλες οι χρησιμοποιούμενες ύλες του κεφαλαίου 3 πρέπει να είναι ήδη καταγόμενες // // //